John Fogerty

I John Cameron Fogerty (míbayit 28 ya ing Mayo 1945) métung yang Americanung talacanta, talasúlat canta ampóng gitarista. Kayábé néng Doug Clifford, Stu Cook, ampó ing kapatad nang i Tom Fogerty, a mítátag king bándang swamp rock a Creedence Clearwater Revival (CCR), nung nú ya mánimúnang talacanta (lead singer), mánimúnang gitarista (lead guitarist), ampóng pékamaulagang talasúlat canta (principal songwriter). Atin yang syam a top-10 singles ampóng walung gintung album ing CCT anyang pílatán ning 1968 ampóng 1972, at mítalagá ya king Rock and Roll Hall of Fame anyang 1993.